**Planinarsko društvo “Kalnik“ Križevci**

**Organizira izlet na Mali Rajinac i Veliki Pivčevac 15.06.2025.**



**Mali Rajinac** je najviši vrh sjevernog dijela Velebita. Uzdiže se južno od travnate visoravni Jezera s koje je označen jedan prilaz na vrh. Obronci su mu šumoviti, dok mu je gornji dio stjenovit. Prilaz vrhu je lagan.Vidik s vrha je otvoren i pruža se duž Velebita na Rožanske kukove i Gromovaču, na Hajdučke kukove i Vratarski kuk kao i na obližnje Mali i Veliki Pivčevac.Označen je tablom koju je postavilo PD „Zagorske staze“, a na kojoj piše:“Najviši vrh Sjevernog Velebita, Mali Rajinac 1699 m.“ Poviše table, u istom kamenu je oznaka KT, a pored nje je u stijenu ugrađen žig.

**Zavižanski Pivčevac** u nekim zemljovidima nosi naziv Veliki Pivčevac.

U njegovoj neposrednoj blizini je i Mali Pivčevac. Veliki i Mali Pivčevac uzdižu se južno od livade Buljevca, s koje je dobro vidljiv Mali Pivčevac dok se Veliki nazire u njegovoj pozadini. Oba su vidljiva i lijevo od velebitske ceste na putu prema Vukušić snježnici.Veliki Pivčevac je u donjem dijelu šumovit, dok mu je vršni dio stjenovit tako da je s njegovog vrha dobar vidik. Na jednu se stranu uočava Veliki Zavižan i Balinovac, a na drugu Mali Rajinac.Vidik se pruža sve do Rožanskih i Hajdučkih kukova. Označen je natpisom imena i nadmorske visine na kamenu.

|  |
| --- |
| Predviđeno trajanje hodanje: cca 12 km, 6 sati hodanja sa odmorima |
| Zahtjevnost izleta-ture: K2-Zahtjevno, 5-7 sati hodanja ; T1-Nezahtjevno |
| Oprema: osnovna planinarska oprema prilagođena vremenskim uvjetima (gojzerice, štapovi za hodanje, ruksak, adekvatna odjeća, zaštita za hladnoću, sunce, vjetar i kišu). |
| Obavezni dokumenti: osobna, zdravstvena i planinarska iskaznica |
| Smještaj-info polaznicima: jednodnevni izlet |
| Prehrana-info polaznicima: iz ruksaka |
| Udio-prilog u trošku izleta (Prijevoz): cca 29 €, ovisno o broju prijavljenih ; polazak iz Kž u 6:00 sati, Sv. Helena u 6:25, Buzin (Supernova) u 6:45 sati |
| Prijave i informacije: Marijan 091 545 0155 ili u prostorijama društva utorkom od 20 do 21 sat, do 12.06. |
| Predstavnik organizatora - Vodič: Marijan Pofuk |